खबर मिली है कि इन सारी बातों की जानकारी मार्केटिंग विभाग एवं संपादकीय टीम को है लेकिन भाई-भतीजावाद एवं जातीयता का बीजारोपण एचएमवीएल के एक बहुत बड़े अधिकारी द्वारा किया गया है इसलिये मुजफ्फरपुर स्तर से ‘लाचारी’ दिखाई जा रही है। हिन्दुस्तान चाहे इस समाचार को चाहे जिस रूप में ले लेकिन यहां उसके हित में बता देना आवश्यक होगा कि रोसड़ा में हिन्दुस्तान को अपनी साख को मजबूत बनाने हेतु कुछ कठोर फैसले लेने होंगे और भाई-भतीजावाद की मानसिकता से उबरना होगा। क्योंकि जागरण एवं प्रभात खबर यहां मात्र 1 रिर्पोटर को रखकर खबर और विज्ञापन के मामले में छक्का-चौका लगा रहे हैं और हिन्दुस्तान तमाशाबीन बना बैठा है।